CELEX: C2004/239/04
Language: sl
Date: 2004-09-25 00:00:00
Title: Zadeva C-311/04: Predlog za sprejem predhodne odločbe na podlagi odločbe Gerechtshof te Amsterdam z dne 28. junija 2004 v zadevi B. V. Algemene Scheeps Agentuur Dordrecht proti Inspecteur van de Belastingdienst – Douanedistrict Rotterdam

25.9.2004   
            
            
               SL
            
            
               Uradni list Evropske unije
            
            
               C 239/3
            
         Predlog za sprejem predhodne odločbe na podlagi odločbe Gerechtshof te Amsterdam z dne 28. junija 2004 v zadevi B. V. Algemene Scheeps Agentuur Dordrecht proti Inspecteur van de Belastingdienst – Douanedistrict Rotterdam
   (Zadeva C-311/04)
   (2004/C 239/04)
   Gerechtshof te Amsterdam je z odločbo dne 28. junija 2004 v zadevi B. V. Algemene Scheeps Agentuur Dordrecht proti Inspecteur van de Belastingdienst – Douanedistrict Rotterdam, ki ga je sodno tajništvo prejelo dne 22. julija 2004, Sodišču Evropskih skupnosti predložil predlog za sprejem predhodne odločbe.
   Gerechtshof te Amsterdam predlaga Sodišču, da odloči o naslednjih vprašanjih:
   
               1.
            
            
               Ali je dodatna opomba (ES) 1 k poglavju 10 Skupne carinske tarife, kot je določena v Uredbi Sveta (EGS) št. 2658/87 (1) z dne 23. julija 1987 o tarifni in statistični nomenklaturi ter skupni carinski tarifi, veljavna v delu, v katerem določa pogoje glede termina 'manj brušen riž', ki se razlikujejo od tistih, določenih v Pojasnjevalni opombi Sveta za carinsko sodelovanje k tarifni podštevilki 1006 harmoniziranega sistema?
            
         
               2.
            
            
               Če je odgovor na prvo vprašanje pritrdilen, ali se lahko tožnik sklicuje na dobro vero v skladu s četrtim pododstavkom člena 220(2)(b) Carinskega zakonika Skupnosti v položaju, v katerem je ali bi moral poznati dodatno opombo (ES) 1(f) k poglavju 10 KN, vendar je ni, ali pa bi moral biti vsaj v dvomih glede veljavnosti te opombe v luči drugačne razlage v Pojasnjevalni opombi Sveta za carinsko sodelovanje k tarifni podštevilki 1006 harmoniziranega sistema?
            
         
      (1)  UL L 256, 7.9.1987, str. 1.